open-index/open-wikipedia-markdown huggingface dataset:
Orlistaatti

**Orlistaatti**, lääkenimeltään Xenical, on laihdutukseen käytettävä lääkeaine, joka estää rasvan imeytymistä siten, että se estää rasvaa pilkkovan lipaasi-entsyymin toimintaa. Lääkkeen yleisimmät sivuvaikutukset ovat kipua/epämukavuutta peräsuolessa, pehmeä uloste, ulosteen pidätyskyvyttömyys, turvotus, öljyinen uloste, öljytahrat, kiireellinen tai lisääntynyt ulostamisen tarve, ilmavaivat ja niihin liittyvä ulostaminen. Orlistaatti ei imeydy elimistöön, eikä orlistaatilla ole todettu muita haittavaikutuksia.

Orlistaatin kemiallinen kaava on C29H53NO5, moolimassa 495,735 g/mol ja CAS-numero 96829-58-2.

Apteekeissa lihavuuden hoitoon saa ilman reseptiä Orlistat Sandoz -nimistä lääkettä, jonka vahvuus on 60 mg. Xenicalia saa vain reseptilääkkeenä, ja sen vahvuus on 120 mg.

## Lähteet

## Aiheesta muualla
*PubChem: Orlistat 
*DrugBank: Orlistat 
*Kyoto Encyclopedia of Genes and Genomes (KEGG): Orlistat 
*Lääkeinfo: Xenical
Pyöräily kesäolympialaisissa 1920

**[[Kesäolympialaiset 1920|Vuoden 1920 kesäolympialaisten]] [[pyöräily]]** järjestettiin 9. &ndash; 13. elokuuta 1920 Antwerpenissä, Belgiassa. Tämä oli kuudes kerta kun laji oli mukana olympialaisten ohjelmassa. Mukana oli 103 osanottajaa 14 eri maasta. Tapahtumia oli kuusi. Pyöräily järjestettiin ainoastaan miehille.

## Mitalistit
### Ratapyöräily

### Maantieajo

## Mitalitaulukko

## Lähteet
*Cycling at the 1920 Antwerpen Summer Games
Cable Open

**Cable Open** (myös **Cable Open!**) on noin kerran vuodessa tapahtuva maksutelevisio-kanavien esittely. Esittelyn järjestävät FiComin kaapeli- ja iptv-operaattorit, ohjelmayhtiöt sekä tekijänoikeusjärjestöt Teosto ja Kopiosto. Esittelyssä on mukana myös teräväpiirtotarkkuuden kanavia.

Esittely on katsottavissa kaapeli- sekä iptv-talouksissa ilman eri maksua digiboksilla tai digitelevisiolla. Katsomiseen ei tarvita ohjelmakorttia.

## Ajankohdat
* **17.9. – 20.9.2010**, SD-kanavia sekä kahdeksan HD-kanavaa
***9.2. – 12.2.2012**

## Lähteet

## Aiheesta muualla
* Aina.fi
Paulo Costanzo

**Paulo Costanzo** (s. 21. syyskuuta 1978 Brampton, Ontario, Kanada) on kanadalainen näyttelijä. Hän on näytellyt muun muassa vuoden 2000 komediassa *[[Road Trip]]*, sitcom-sarjassa *[[Joey]]* sekä USA Network -sarjassa *[[Kallista kipua]]*.

Costanzo syntyi Bramptonissa Ontariossa. Hänen äitinsä on laulaja-lauluntekijä ja hänen isänsä on taiteilija. Costanzo on puoliksi italialaista alkuperää.

## Filmografia

## Lähteet

## Aiheesta muualla

* The Brampton Guardian: His pal Joey
*
*
*Paulo Costanzo MySpacessa
*Paulo Costanzo Facebookissa
Ádám Pintér

**Ádám Pintér** (s. 12. kesäkuuta 1988 Balassagyarmat, Unkari) on unkarilainen jalkapalloilija. Hän edustaa tällä hetkellä Espanjan Primera Divisiónissa pelaavaa Zaragozaa ja on pelipaikaltaan keskuspuolustaja.

Pintér aloitti ammattilaisuransa MTK Hungáriasta, jonka edustusjoukkueeseen hän nousi vuonna 2006.

25. elokuuta 2010 hän siirtyi espanjalaisseura Zaragozaan nelivuotisella sopimuksella.

## Lähteet

## Aiheesta muualla
* Ádám Pintérin esittely Real Zaragozan kotisivustolla
Music for Supermarkets

**Music for Supermarkets** () on Jean Michel Jarren albumi, joka julkaistiin vuonna 1983.

Jarre teetti LP-levystä vain yhden kappaleen. Uniikki levy myytiin hyväntekeväisyyshuutokaupassa, jonka jälkeen vinyylilevyn painomasteri ja masternauhat tuhottiin. Levyn sisäkansissa oli 11 Polaroid-valokuvaa levyn tuotantoprosessista, joista yksi tyhjä paikka säilytettiin levyn ensimmäisen omistajan valokuvaa varten. Levyn osti alun perin 69&nbsp;000 frangilla (n. 10&nbsp;500 €) nimettömänä pysynyt mies. Hän osti levyn, koska oli kuullut radiosta Jarren The Concerts in China -albumin musiikkia herätessään sairaalassa auto-onnettomuuden seurauksena. Huutokaupan jälkeen levy on myyty kahdesti eteenpäin seuraaville omistajille.

Huutokaupan jälkeen levyä soitettiin kerran Radio Luxemburgin lähettämänä. Jarre avasi lähetyksen sanomalla "Piratez Moi!" (piratoikaa minut!), ja epävirallisia äänitallenteita lähetyksestä onkin säilynyt. Levyn sisältämistä sävellyksistä Jarre käytti osan uudelleen myöhemmissä teoksissaan albumeilla Zoolook ja Rendez-Vous.

## Taustaa

Joukko nuoria taiteilijoita, jotka olivat myös Jarren henkilökohtaisia tuttavia, pyysivät Jarrea tekemään taustamusiikkia heidän supermarkettien aiheena olevaan taidenäyttelyyn. Jarre suostui pyyntöön ja tuotti musiikin näyttelyn käyttöä varten. Taidenäyttelyssä olleet teokset olivat näyttelyn päättymisen jälkeen tarkoitus myydä ja 
niiden tuotto käyttää hyväntekeväisyystarkoituksiin. Samasta hyväntekeväisyysajatuksesta Jarre päätti tehdä näyttelyä varten tekemästään musiikistaan yhden äänilevyn 
kappaleen, joka myös huutokaupataan ja sen tuotto käytetään hyväntekeväisyystarkoitukseen. Vertauskuvallisesti Jarre halusi levytyksestään yksilöllisen kappaleen kuten taidenäyttelyn teoksista.
Jääkiekon alle 18-vuotiaiden maailmanmestaruuskilpailut 2001

**Jääkiekon alle 18-vuotiaiden maailmanmestaruuskilpailut 2001** järjestettiin Suomessa, ja kisakaupunkeina olivat Helsinki, Heinola ja Lahti. Turnauksen voitti Venäjä, joka kukisti Sveitsin loppuottelussa maalein 6–2. Isäntämaa Suomi saavutti pronssia voitettuaan Tšekin pronssiottelussa lukemin 2–1. Turnaus oli järjestyksessään kolmas alle 18-vuotiaiden maailmanmestaruusturnaus.

## Otteluareenat




## Alkusarja
### Lohko A

Ottelujen alkamisajat ovat paikallisia aikoja.

### Lohko B

Ottelujen alkamisajat ovat paikallisia aikoja.

## Karsintasarja

Ottelujen alkamisajat ovat paikallisia aikoja.

## Pudotuspelit

Ottelujen alkamisajat ovat paikallisia aikoja.

### Puolivälierät

### Välierät

### Sijoitusottelu 5. sijasta

### Pronssiottelu

### Loppuottelu

## Palkinnot
### IIHF:n valitsemat turnauksen parhaat pelaajat
***Paras maalivahti:**  Tobias Stephan
***Paras puolustaja:**  Kirill Koltsov
***Paras hyökkääjä:**  Ilja Kovaltšuk

### Median valitsema tähtikentällinen
***Maalivahti:**  Tobias Stephan
***Puolustajat:**  Igor Knjasew,  Kirill Koltsov
***Hyökkääjät:**  Ilja Kovaltšuk,  Dwight Helminen,  Igor Grigorenko

## Sijoitukset

**MM-taso**

**1. divisioona**

**2. divisioona**

**3. divisioona**

## Lähteet
* Turnaus IIHF:n sivuilla 
* Passionhockey.com: IIHF U18 2001 
* Hockeyarchives: IIHF U18 2001 

### Viitteet
Krauss-Maffei

**Krauss-Maffei** on saksalainen teollisuusyhtiö, joka valmistaa muun muassa ruiskuvalukoneita. Yhtiön puolustustarvikkeita, kuten taisteluajoneuvoja valmistanut osasto yhdistyi Wegmann & Co.:n kanssa omaksi yhtiökseen, joka sai nimekseen Krauss-Maffei Wegmann.

## Historia
Krauss-Maffei sai alkunsa vuonna 1931, kun kaksi müncheniläistä teollisuusyritystä Maffei (perustettu 1838) ja Krauss & Co. (perustettu 1860) yhdistyivät. Molemmat olivat Saksan johtavia vetureita valmistavia tehtaita. Maffei valmisti myös muita höyrykäyttöisiä kulkuneuvoja ja myöhemmin yritys valmisti polttomoottorikäyttöisiä vetureita ja linja-autoja 1960-luvulle saakka.

Krauss-Maffei valmisti muutamia diesel-hydraulisia vetureita koekäyttöön yhdysvaltalaisille rautatieyhtiöille. Southern Pacific Railroad ja Denver and Rio Grande Western Railroad koekäyttivät niitä, mutta ne eivät soveltuneet niiden käyttöön. Vuonna 1963 Krauss-Maffei aloitti Leopard-taistelupanssarivaunun tuotannon ja vuonna 1973 sen seuraajan, Leopard 2:n tuotannon. 1970-luvulla yritys osallistui Transrapid-junan kehitystyöhön. Vuonna 1999 Krauss-Maffei sulautui Mannesmann DEMAG -yhtiön kanssa. Panssariajoneuvojen valmistaja Wegmannin sulauduttua yhtiöön nimeksi tuli Krauss-Maffei Wegmann, joka erotettiin omaksi yhtiökseen.

Tammikuussa 2016 China National Chemical (ChemChina) osti KraussMaffein miljardin dollarin hinnalla.

## Lähteet
Pyöräily kesäolympialaisissa 1924

**[[Kesäolympialaiset 1924|Vuoden 1924 kesäolympialaisten]] [[pyöräily]]** järjestettiin 23. &ndash; 27. heinäkuuta 1924 Stade Olympique Yves-du-Manoirilla ja Vélodrome de Vincennesissä, Pariisissa, Ranskassa. Tämä oli seitsemäs kerta, kun laji oli mukana olympialaisten ohjelmassa. Mukana oli 139 osanottajaa 24 eri maasta. Tapahtumia oli kuusi.

## Mitalistit
### Ratapyöräily

### Maantiepyöräily

## Mitalitaulukko

## Lähteet
*Cycling at the 1924 Paris Summer Games
Katsuobushi

**Katsuobushi** (鰹節 tai かつおぶし) on japanilainen nimi kuivatulle, savustetulle ja käyneelle tonnikalansukuiselle boniitille. *Katsuobushi* ja *[[kombu]]* (merilevätyyppi) ovat *[[dashi]]n*, monien keittojen, pohjan tärkeimmät valmistusaineet. *Dashia* käytetään esimerkiksi misokeiton ja kastikkeiden tekoon.

Nykyään katsuobushia löytää yleensä pieninä vaaleanpunaisina ja ruskeina lastuina pussitettuna. Suurempia, paksumpia lastuja, *kezurikatsuoja* (削り鰹; けずりかつお), käytetään dashi-liemen valmistukseen. Pieniä ja laihempia lastuja, *hanakatsuoja* (花鰹; はなかつお), käytetään monien japanilaisten ruokien, kuten okonomiyakin, maustamiseen ja koristelemiseen.

Kun hanakatsuota lisätään kuuman annoksen päälle, höyry saa lastut liikkumaan kuin tanssien. Tämän vuoksi katsuobushikoristelua kutsutaan myös "tanssiviksi kalalastuiksi".

## Käyttö
Dashin lisäksi katsuobushia käytetään myös muiden japanilaisten ruokien valmistukseen:
*Okaka (おかか), hienoksi jauhettu katsuobushi päällystetään soijakastikkeella.
**Kuivattua okakaa käytetään *[[furikake]]*-riisipäällyksen aineena. Sitä kutsutaan *okaka furikakeksi*.
*Onigiri-riisipallojen sisällys
*Riisin päällystys, suosittu bentōn kanssa. Bentō, jossa on okakaa ja noria, on nimeltään *nori-ben*.
*Mausteena kylmälle tofulle (*[[hiyayakko]]*, 冷奴) raastetun inkiväärin ja kevätsipulin kanssa.
*Takoyakin ja okonomiyakin päällystys
*Korkeaproteiininen kissanruoka

## Aiheesta muualla

*Video "tanssivista kalalastuista" 
*Esittely katsuobushista
*Valmistuskuvia katsuobushista
*Makurazaki Katsuobushi Virallinen verkkosivusto(englanti)
Jinnah (elokuva)

**Jinnah** () on vuonna 1998 valmistunut Jamil Dehlavin ohjaama brittiläis-pakistanilainen elämäkerta-/draama-/sotaelokuva Pakistanin valtion perustajasta Muhammad Ali Jinnahista, jota näyttelee Christopher Lee. Sivurooleissa näyttelevät muun muassa Shashi Kapoor, James Fox ja Maria Aitken. Akbar Ahmed ja Jamil Dehlavi laativat käsikirjoituksen.

*Jinnah* on värillinen ja pituudeltaan 110 minuuttia eli tunti ja 50 minuuttia. *Jinnah* sai ensi-iltansa kotimaassaan Britanniassa ensimmäisen kerran Lontoossa Lontoon elokuvajuhlilla 7. marraskuuta vuonna 1998, mutta sitä ennen kuitenkin Montrealin elokuvajuhlilla Kanadassa Québecin Montrealissa 2. syyskuuta vuonna 1998. Dehlavi Films tuotti elokuvan.

## Juoni

*Jinnah* seuraa Muhammed Ali Jinnahin (1876–1948) elämänkulkua, nykyisen Pakistanin (entinen Brittiläinen Intia) perustajasta. Kun Jinnah (Christopher Lee) kuolee, hänet otetaan taivaalliseen odotushuoneeseen missä päätetään hänen kohtalostaan. Häntä koskevat tiedot ovat kadoksissa ja nimettömän tarkastajan (Shashi Kapoor) täytyy kysellä häneltä tämän elämästä täyttääkseen tarinansa. Jinnah kertoo vuoden 1947 avainkohdat, kun Intia oli itsenäistymässä Isosta-Britanniasta ja siitä, kun hän irrottautui Jawaharlal Nehrun ja Mahatma Gandhin johtamasta puolueesta, ja ajoi Intiasta erillisen itsenäisen muslimivaltion Pakistanin.

Nuorempana Jinnah (Richard Lintern) oli asianajajana  Britanniassa. Hän oli naimisissa Rattanbai "Ruttie" Petitin (Indira Varma) kanssa, mutta tämä menehtyi syöpään eikä avioliitto ollut kovinkaan onnellinen. Muslimijohtaja Muhammad Iqbalin (Marc Zuber) pyynnöstä Lontooseen asettunut Jinnah palaa kotimaahansa johtamaan itsenäisyystaistelua. Olennaisena apuna on sisar Fatima (Shireen Shah), joka on veljensä veroinen rohkeudessa ja itsepäisyydessä.

Mahatma Gandhi ehdottaa Jinnahia rupeamaan uuden Intian pääministeriksi, mutta Jinnah kieltäytyy kunniasta; Jawaharlal Nehru ottaa työn vastaan. Jinnahin vastassa on brittiläinen Intian varakuningas lordi Louis Mountbatten, joka vastustaa uuden valtion, Pakistanin perustamista.

## Näyttelijät

## Muuta
* Meni melkein seitsemän vuotta ennen kuin *Jinnah* julkaistiin DVD:lle elokuvan levittäjäpuutteen takia. DVD vihdoin julkaistiin kahden levyn julkaisuna vuonna 2005.
* Christopher Lee kertoi haastattelussa Brysselin elokuvajuhlilla vuonna 2002, että *Jinnah* on hänen mielestään hänen merkittävin roolisuorituksensa.
* Maria Aitken palkattiin Edwinan rooliin Vanessa Redgraven ja Patricia Hodgen kieltäydyttyä roolista.
* *Jinnahin* mainoslauseena on ”He fought for justice, and made Pakistan.”
* *Jinnah* kuvattiin Karachissa, Sindhissä, Pakistanissa.

## Vastaanotto
*Jinnahin* varhaisimmat arvostelut olivat kielteisiä, mutta Pakistanissa elokuva sai paljon myönteistä palautetta.

### Palkinnot ja ehdokkuudet
#### Palkinnot

#### Ehdokkuudet

## Aiheesta muualla
* 
* ''Jinnah'' Leffatykissä
* ''Jinnah'' AllMoviessa 
* ''Jinnah'' TCM Movie Databasessa 
* ''Jinnah'' Answersissa
Isak Grimholm

**Isak Grimholm** (s. 25. maaliskuuta 1985) on ruotsalainen mäkihyppääjä. Hän pitää hallussaan Ruotsin ennätystä lentomäessä 207,5 metriä.

Grimholm on osallistunut 15 maailmancupin osakilpailuun (kauden 2009–2010 loppuun mennessä) ja ollut 30 parhaan joukossa pistesijoilla yhden kerran sijoituttuaan 27:nneksi Planican lentomäessä maaliskuussa 2007. Continental cupissa hän on voittanut yhden osakilpailun ja sijoittunut kahdesti toiseksi.

## Lähteet
*
Isonokikana

**Isonokikana** (*Fulica armillata*) on eteläamerikkalainen rantakana. Sen elinympäristö käsittää mantereen eteläosan Chilen keskiosista Kaakkois-Brasiliaan ja Uruguayhin, ja Argentiinan läpi Tulimaahan; mahdollisesti se pesii myös Paraguayssa ja Falklandsaarilla. Louis Jean Pierre Vieillot kuvaili lajin holotyypin Paraguaysta vuonna 1817.

## Lähteet
Spy Kids

**Spy Kids** on vuonna 2001 ensi-iltansa saanut perhe-elokuva. Sen on ohjannut, tuottanut ja käsikirjoittanut Robert Rodriguez. Pääosissa näyttelevät Alexa Vega ja Daryl Sabara. Elokuva sai myös jatko-osat *[[Spy Kids 2]]* ja *[[Spy Kids 3 – Peli on pelattu]]*.

Elokuva sai pääosin hyviä arvosteluja. Rotten Tomatoes antoi sille 93&nbsp;% positiivisia arvosteluja. 

## Näyttelijät
### Alkuperäiset näyttelijät

### Suomenkieliset ääninäyttelijät
Havaijinnokikana

**Havaijinnokikana** (*Fulica alai*) on Havaijin kotoperäinen rantakana. Joskus se luokitellaan amerikannokikanan alalajiksi. Laji taantui voimakkaasti 1900-luvulla, ja sen kanta on enää 1&nbsp;250–2&nbsp;600&nbsp;yksilöä. Titian Ramsay Peale kuvaili lajin holotyypin Havaijiilta vuonna 1848.

## Lähteet
Siirtosarjatehtävä

**Siirtosarjatehtävät** tai **siirtosarjapulmat** ovat pulmapelejä, joissa on joukko paloja, joista voidaan muodostaa erilaisia ryhmiä ja yhdistelmiä. Pelit aloitetaan sekoittuneesta (satunnaisesta) kombinaatiosta. Pulmissa siirrot ovat riippuvaisia edellisistä siirroista. Usein ratkaisu vaatii jonkinlaisen ryhmittelyn, kuten tietyt värit samassa ryhmässä tai numerot järjestyksessä. Tunnettuja tämänlaisia pelejä on Rubikin kuutio ja liukupalapelit. Pelien rakennustapa rajaa tapoja, joilla paloja voidaan yhdistellä. Vaikka pelit ovat yleensä mekaanisesti toteutettuja, se ei ole välttämätöntä. On esimerkiksi 4-ulotteinen tesserakti 3×3×3×3 pulmapeli, jota pyörittää MagicCube4D-pelimoottori.

## Ominaisuuksia
On monenlaisia Rubikin kuution muunnelmia. Kuutioiden rinnalla on myös kaikki Platonin kappaleet, monet puolisäännölliset kappaleet ja Keplerin–Poinsot'n kappaleet.

### Kuutiot

*6x6x6
*7x7x7
*17x17x17 (Over the Top)
*Skewb
*Floppy-kuutio (3x3x1)
*Siiamilainen kuutio (2 tai useampia kuutioita yhdistettynä toisiinsa. Useita erilaisia versioita)
*Fisher's cube
*Rainbow-kuutio

### Tetraedrit

### Dodekaedrit

*Petaminx
*Skewb Ultimate

### Puolisäännölliset kappaleet

### Keplerin–Poinsot'n kappaleet

### Muut geometriset kappaleet

*Bolaris-pallo

### Ei Rubikin tapaiset

### Kaksiulotteiset

## Lähteet

## Aiheesta muualla
Amerikannokikana

**Amerikannokikana** (*Fulica americana*) on amerikkalainen rantakana. Lajista tunnetaan kaksi alalajia, joista nimialalaji *americana* asuttaa Pohjois-Amerikan Alaskan kaakkoisosista Nova Scotiaan, ja sieltä etelään aina Nicaraguaan ja Costa Ricaan sekä Länsi-Intian saaristoon. Alalaji *columbiana* elää Kolumbiassa ja Pohjois-Ecuadorissa. Pohjoiset populaatiot talvehtivat lähinnä Panamassa ja Havaijilla. Johann Friedrich Gmelin kuvaili lajin holotyypin Pohjois-Amerikasta vuonna 1789.

## Lähteet
JS Kairouan (koripallo)

**Jeunesse Sportive Kairouan** () on tunisialainen koripalloseura, joka pelaa Tunisian koripalloliigassa. Joukkue on voittanut historiansa saatossa kolme Tunisian mestaruutta, jonka myötä sillä viidenneksi eniten kotimaan mestaruuksia.

## Historia
Urheiluseura JS Kairouan perustettiin 1942 ja kaksikymmentä vuotta myöhemmin seura perusti sille koripallojoukkueen. Joukkue pelasi pitkään alemmilla sarjatasoilla ja voitti kaudella 1985–1986 kakkosdivisioonan mestaruuden, mutta ei noussut pääsarjaan resulssin puutteiden vuoksi. Joukkuejohdon huomattua joukkueen kasvavan menestyksen he päättivät panostaa lajiin ja palkkasivat valmentajaksi aluksi Habib Belhassenin, jonka korvasi kesken kauden Abdessattar Elloumi, joka nosti seuran ensimmäistä kertaa pääsarjaan kaudeksi 1989–1990. Sittemmin Adel Tlatlin tultua seuran päävalmentajaksi Kairouan saavutti ensimmäisen Tunisian mestaruuden kaudella 2000–2001 ja heti perään kaksi mestaruutta lisää. Lisäksi joukkue saavutti ensimmäisen Tunisian cupin voiton vuonna 2002.

## Saavutukset
*Tunisian mestaruus (3): 2001, 2002, 2003
*Tunisian cup: 2002, 2005
*Maghreb cup: 2003

## Entisiä pelaajia
*  Radhouane Slimane (1998–2004)
*  Marouan Kechrid (2001–2004)
*  Atef Maoua (2001–2009)
*  Hamdi Braa (2003–2004)

## Aiheesta muualla
* Africabasket.com
Anacondas: The Hunt for the Blood Orchid

**Anacondas: The Hunt for the Blood Orchid** on vuonna 2004 ilmestynyt Dwight H. Littlen ohjaama kauhu- ja seikkailuelokuva. Se on jatko-osa vuonna 1997 tehdylle *[[Anakonda (elokuva)|Anacondalle]]*. Vuonna 2008 elokuvalle ilmestyi toinen jatko-osa *[[Anaconda 3: Offspring]]*.

## Juoni

Elokuvassa joukko tutkimusmatkailijoita lähtee sademetsään etsimään veriorkideana tunnettua kasvia, joka kukkii vain seitsemän vuoden välein, tarkoituksenaan teettää kasvista lääke, jolla tienata omaisuuksia. Retkikunta vuokraa itselleen veneen ja oppaan jokea pitkin kulkevaa matkaa varten, mutta vene haaksirikkoutuu ja ryhmä joutuu keskelle viidakkoa. Samaan aikaan saarella on valtavien anakondien parittelukuukausi, ja retkikunta joutuu kamppailemaan henkensä edestä, ettei joutuisi jättiläiskäärmeiden syömäksi.

## Näyttelijöitä

## Lähteet
Andrea Freccero

**Andrea Freccero** (s. 4. maaliskuuta 1968 Genova, Italia) on italialainen sarjakuvapiirtäjä. Hän on piirtänyt Aku Ankka -lehdessä ja Aku Ankan taskukirjoissa Suomessakin ilmestyneitä Disneyn eläinmaailmaan sijoittuvia sarjakuvaseikkailuja.

Freccero toimi Giovan Battista Carpin opissa. Ensimmäisen tarinansa (*Zio Paperone e il biribidio verde*) Freccero teki vuonna 1989 Carpin kanssa, mutta kustantaja laittoi tarinan pelkästään Carpin ja Giorgio Pezzinin nimiin.

## Lähteet

## Aiheesta muualla
* Andrea Freccero Inducksissa
Andiennokikana

**Andiennokikana** (*Fulica ardesiaca*) on eteläamerikkalainen rantakana. Sen elinympäristö käsittää mantereen länsiosan Kolumbian eteläosista Ecuadoriin, Peruun, Pohjois-Chileen, Boliviaan ja Luoteis-Argentiinaan. Lajista tunnetaan kaksi alalajia. Johann Jakob von Tschudi kuvaili lajin holotyypin Junínjärveltä vuonna 1843.

## Lähteet
Rakkauden haudalla

**Rakkauden haudalla** on Juice Leskisen säveltämä ja sanoittama kappale, jonka levytti ensimmäisen kerran Sakari Kuosmanen vuonna 1984. Kappale on tunnettu etenkin Jonna Tervomaan esittämänä versiona, joka ilmestyi *[[Helmiä ja sikoja]]* -elokuvan soundtrackilla 2003 ja nousi Tervomaan menestyneimmäksi hitiksi. Elokuvassa kappaleen lauloi Saaraa näytelleen Amanda Pilkkeen äänistuntti Elisabeth Ehrnrooth. Myös Juha Lehti on esittänyt kappaleen *[[Laulava Sydän – Juice Leskinen|Laulava sydän]]* -albumilla 2000.

## Lähteet
Racławicen panoraama

**Racławicen panoraama** () on 15 × 114 metrin  kokoinen panoraamamaalaus Racławicen taistelusta, Kościuszkon kapinan ajalta. Nykyään maalaus sijaitsee Wrocławissa, Puolassa ja on yksi kaupungin tunnetuimmista nähtävyyksistä. 

Panorama Racławicka syntyi Lvivissä puolalaisen patriotismin innoitukseksi. Idean idean esitti lviviläinen taidemaalari Jan Styka. Hän kutsui yhteistyöhön taistelumaalauksista tunnetun Wojciech Kossakin. Heitä avustivat useat muut taiteilijat. Teoksen tarkoituksena oli juhlistaa Racławicen taistelun 100-vuotismuistoa, joka käytiin 4. huhtikuuta 1794 Tadeusz Kościuszkon johtamien puolalaisten kapinallisten ja Venäjän joukkojen välillä. Taistelu symboloi puolalaisille kansallista ylpeyttä ja toivoa.

Suurikokoinen maalaus valmistui nopeasti ja sen esittely aloitettiin Lvivissä maalausta varten rakennetussa rotundassa vuonna 1894 ja nousi suureen suosioon ja onnistui myös taloudellisesti. Toisessa maailmansodassa teos kuitenkin vaurioitui. Lviv joutui Neuvostoliiton haltuun, joka lähetti teoksen Wrocławiin. Kansallismielinen teos oli kuitenkin liikaa paikalliselle kommunistihallinnolle, joten sitä ei pitkään aikaan näytetty yleisölle, vaikka teosta varten valmistui näyttelyrakennus jo vuonna 1967.

Vasta vuonna 1980-luvulla, erityisesti Solidaarisuus-liikkeen nousun jälkeen, syntyivät edellytykset teoksen esillepanolle. Panorama Racławicka saatettiin nykyiseen muotoonsa, ja avattiin yleisön nähtäville 14. kesäkuuta 1985. Siitä tuli heti kaupungin tärkeä nähtävyys, ja se on yhä suosittu. Teosta ovat käyneet ihailemassa muun muassa paavi Johannes Paavali II, Alankomaiden kuningatar Beatrix ja kirjailija Czesław Miłosz.

Panoraamamaalaus sijaitsee rotunsarakennuksen pyöreässä huoneessa, jonne noustaan huoneen keskeltä. Maalausta on mahdollista päästä katsomaan yksittäin tai ryhmässä. Näyttelyssä vieraillee noin 1&nbsp;600 vierasta päivittäin, ja esityksiin on jonoja tai ne on myyty loppuun, jolloin vapaita paikkoja saattaa olla myöhemmissä näytöksissä. Näytös kestää 30 minuuttia ja se sisältää ääniselosteen puolaksi. Seloste on mahdollista saada 17 kielellä, esimerkiksi englanniksi, ranskaksi, venäjäksi, espanjaksi ja saksaksi. Samalla melko arvokkaalla pääsylipulla pääsee myös Puolan modernia taidetta esittelevään Neljän kupolin paviljongin taidemuseoon, varsinaiseen Wrocławin kansallismuseoon, ja etnografiseen museoon.

## Lähteet

## Kirjallisuutta
* Józef Piątek, Małgorzata Dolistowska, "Panorama racławicka", Wrocław 1988,  (puolaksi, englanniksi, saksaksi) 
* Magdalena Irek-Koszerna  "Panorama Racławicka piórem i pędzlem", Wydawnictwo Zet 2010  (puolaksi)
* Krystyna Tyszkowska "Panorama Racławicka : 90 lat niezwykłych dziejów",  (puolaksi)
* Józef Grabski "Mała Panorama Racławicka Wojciecha Kossaka i Jana Styki", 2002 IRSA Publishing House,   (puolaksi)
* Franciszek Ziejka, "Panorama Racławicka", Wydawnictwo: K.A.W. 1984,  (puolaksi)

## Aiheesta muualla

*Racławicen panoraaman viralliset sivut  (mnwr.pl)
*Panorama Racławicka we Wrocławiu  (wroclaw.pl)
Gomashio

**Gomashio** (ごま塩, myös ***gomasio***) on kuiva, furikaken tapainen japanilainen mauste, joka on tehty seesaminsiemenistä ja suolasta. Sitä käytetään monissa japanilaisissa ruoissa, kuten *[[sekihan]]issa*. Sitä ripotellaan myös toisinaan tavallisen riisin tai *[[onigiri]]n* päälle. Joissain gomashioissa on suolan joukossa myös sokeria.

Paahdettujen seesaminsiementen ansiosta *gomashio* on väriltään ruskeaa tai mustaa. Yleensä myös suola paahdetaan. Monet tekevät gomashion itse, mutta sitä myydään myös kaupoissa lasi- ja muovipurkeissa.

Gomashio on myös osa makrobioottista ruokavaliota, jossa sitä käytetään tavallisen suolan terveellisempänä vaihtoehtona.

## Aiheesta muualla
*Gomashio-sivu 
*Gomashiosta kertova blogimerkintä, jossa on myös resepti
Shichimi

**Shichimi tōgarashi** (jap.七味唐辛子, *seitsemän maun chilipippuri*) tai yksinkertaisemmin ***shichimi*** on yleinen japanilainen maustesekoitus, jossa on seitsemää ainesosaa. Se tunnetaan myös ***nanami tōgarashina*** Japanin ulkopuolella.

Tyypillisessä sekoituksessa saattaa yleisimmin olla punaista chiliä, jotka ovat pääainesosa, *[[Pippurilimopuu|sansho]]ja*, raastettuja appelsiininkuoria, mustia ja valkoisia seesaminsiemeniä, hampun siemeniä, inkivääriä ja *[[nori]]a* tai *[[aonori]]a*.

Joissain resepteissä saattaa olla myös unikon siemeniä, yuzun kuoria tai veripeippiä.

Shichimiä käytetään usein keitoissa ja nuudelien ja gyūdonin päällä. Sitä käytetään myös joidenkin riisivalmisteiden, kuten riisikakkujen, agemochin ja senbein, mausteena.

## Lähteet

## Aiheesta muualla

*Togarashi-seared ahi tuna recipe
Furikake

**Furikake** (振り掛け / ふりかけ) on kuiva japanilainen mauste, joka on tarkoitettu ripoteltavaksi riisin päälle. Se on tyypillisimmin kuivatun kalan, seesaminsiementen, paloitellun merilevän, sokerin, suolan ja natriumglutamaatin yhdistelmä. Sekoitukseen lisätään usein myös katsuobushia tai okakaa, lohta, veripeippiä, munia, misoa ja kasviksia.

Furikake on usein kirkkaan värinen ja hiutaleinen. Siinä saattaa toisinaan olla pieni kalan ja merenelävien maku. Japanin ulkopuolella furikakea voi löytää monista aasialaisista ruokakaupoista tai etnisen ruoan käytäviltä suurista supermarketeista.

## Katso myös
*Gomashio &ndash; Furikaken tapainen mauste, joka sisältää suurimmaksi osaksi mustia seesaminsieniä.
*Shichimi
*Ochazuke &ndash; Furikaken kaltainen ruoka: se ripotellaan riisin päälle, ja riisi upotetaan vihreään teehen.

## Lähteet

## Aiheesta muualla
Pyöräily kesäolympialaisissa 1928

**[[Kesäolympialaiset 1928|Vuoden 1928 kesäolympialaisten]] [[pyöräily]]** järjestettiin 4. &ndash; 6. elokuuta 1928 Amsterdamissa, Alankomaissa. Tämä oli kahdeksas kerta kun laji oli mukana olympialaisten ohjelmassa. Mukana oli 149 osanottajaa 27 eri maasta. Tapahtumia oli kuusi. Laji pidettiin ainoastaan miehille.

## Mitalistit
### Ratapyöräily

### Maantiepyöräily

## Mitalitaulukko

## Lähteet
*Cycling at the 1928 Amsterdam Summer Games
The 1955 London Sessions

__NOTOC__
**The 1955 London Sessions** on Big Bill Broonzyn albumi, jonka on julkaissut Sequel Records vuonna 1990. Levy sisältää äänityksiä, jotka Pye-studioiden henkilökunta teki 26.-27. lokakuuta vuonna 1955 Lontoossa. Ensimmäisenä sessiopäivänä Broonzy äänitti yhtyeen kanssa ensi kerran neljään vuoteen. Neljästä äänitetystä kappaleesta kaksi, "Trouble in Mind" ja "Whiskey Head Man" hylättiin eikä tiedetä, oliko näissä yhtye mukana. Muissa kappaleissa Broonzy esiintyy yksin laulaen ja soittaen kitaraa. Nämä kappaleet on äänitetty toisena studiopäivänä.

Levyn esittelytekstin on tehnyt Orbiston Parva. Parvan mukaan valkoisella yleisöllä oli Broonzysta mielikuva pikemminkin folk- kuin blueslaulajana, joten hitaammissa lauluissa Broonzyn äänenkäytössä on aikaisempaa enemmän korusäveliä, etunuotteja ja melismaa. Parva myös kehuu Broonzyn metronomintarkkaa peukalotekniikkaa kitarasäestyksessä.

Kaikki kappaleet on siirretty alkupäräisiltä Pye/NIXA-nauhoilta Lontoon PRT-studioilla. Alkuperäiset sessiot on tuottanut Denis Preston apulaisinaan Eric Tomlinson ja Joe Meek. Uusintajulkaisun tuottaja on Bob Fisher.

Levykannen suunnittelu on Big-I -yhtiön käsialaa ja valokuvan Broonzysta on toimittanut Pictorial Press.

## Kappaleet
Kaikki kappaleet kirjoittanut Big Bill Broonzy, ellei toisin mainittu.

#
#
#
#
#
#
#
#
#
#

Kappaleessa "Partnership Woman" on Parvan mukaan käytetty perinteistä teemaa kappaleesta "Rollin' and Tumblin'" ja kappaleessa "Soutbound Train" on otteita kappaleesta "Chattanooga Choo Choo".

## Muusikot
* Big Bill Broonzy – laulu, kitara
* Leslie Hutchinson – trumpetti (kappaleet ”It Feels So Good” ja ”Southbound Train”)
* Bruce Turner – alttosaksofoni (kappaleet ”It Feels So Good” ja ”Southbound Train”)
* Kenny Graham – tenorisaksofoni (kappaleet ”It Feels So Good” ja ”Southbound Train”)
* Benny Green – baritonisaksofoni (kappaleet ”It Feels So Good” ja ”Southbound Train”)
* Dill Jones – piano (kappaleet ”It Feels So Good” ja ”Southbound Train”)
* Jack Fallon – basso (kappaleet ”It Feels So Good” ja ”Southbound Train”)
* Phil Seamen – rummut (kappaleet ”It Feels So Good” ja ”Southbound Train”)

## Lähteet
* Big Bill Broonzy CD *The 1955 London Sessions* (Sequel Records NEX CD 119, 1990)
Ochazuke

**Ochazuke** (jap. お茶漬け) on yksinkertainen japanilainen ruoka, joka on tehty kaatamalla vihreää teetä, dashia tai kuumaa vettä keitetyn riisin päälle.

Ochazuken yleisimpiä päällyksiä ovat tsukemono, umeboshi, nori (merilevä), furikake, seesaminsiemenet, tarako, mentaiko, suolattu lohi, shiokara (suolassa säilötyt merenelävät) ja wasabi.

Ruoka on helppo valmistaa, ja sen avulla ylijäänyt riisi voidaan hyvin syödä nopeana välipalana. Ruoka tunnetaan myös *cha-cha gohan* -nimellä.

Ruoasta tuli alun perin suosittu Heian-kaudella, jolloin sen valmistukseen käytettiin usein vettä. Edo-kauden alussa sen sijaan alettiin käyttää teetä.

Kiotossa *ochazuke* tunnetaan *bubuzukena*. Kun kiotolainen henkilö kysyy vieraalta, haluaako tämä syödä *bubuzukea*, henkilö tarkoittaa todella, että toinen on viipynyt liian pitkään. Se on siis kohtelias tapa pyytää vierasta lähtemään.
Ala-Sleesian voivodikunta

**Ala-Sleesian voivodikunta** () on yksi Puolan kuudestatoista voivodikunnasta. Se sijaitsee maan lounaisosassa. Ala-Sleesian voivodikunnan pääkaupunki on Wrocław.

Voivodikunnassa on arviolta 2&nbsp;904&nbsp;207 asukasta (vuonna 2015), ja sen pinta-ala on 19&nbsp;946,74 neliökilometriä.

## Kaupungit ja kunnat
Voivodikunnassa on 91 kaupunkia ja kuntaa.

*Wrocław (635&nbsp;280)
*Wałbrzych (125&nbsp;773)
*Legnica (105&nbsp;485)
*Jelenia Góra (86&nbsp;663)
*Lubin (76&nbsp;595)
*Głogów (68&nbsp;954)
*Świdnica (60&nbsp;354)
*Bolesławiec (40&nbsp;837)
*Oleśnica (36&nbsp;951)
*Dzierżoniów (34&nbsp;678)
*Zgorzelec (32&nbsp;925)
*Bielawa (31&nbsp;219)
*Olawa (30&nbsp;908)
*Kłodzko (28&nbsp;249)
*Jawor (24&nbsp;347)
*Nowa Ruda (24&nbsp;261)
*Świebodzice (23&nbsp;126)
*Polkowice (22&nbsp;279)
*Lubań (22&nbsp;137)
*Kamienna Góra (21&nbsp;440)
*Bogatynia (19&nbsp;068)
*Strzegom (16&nbsp;782)
*Boguszów-Gorce (16&nbsp;687)
*Złotoryja (16&nbsp;503)
*Ząbkowice Śląskie (16&nbsp;242)
*Jelcz-Laskowice (15&nbsp;196)
*Chojnów (14&nbsp;389)
*Brzeg Dolny (12&nbsp;786)
*Góra (12&nbsp;574)
*Wołów (12&nbsp;286)
*Strzelin (12&nbsp;192)
*Trzebnica (12&nbsp;180)
*Milicz (12&nbsp;004)
*Kowary (11&nbsp;824)
*Syców (10&nbsp;712)
*Bystrzyca Kłodzka (10&nbsp;638)
*Kudowa-Zdrój (10&nbsp;204)
*Lwówek Slaski (9&nbsp;687)
*Pieszyce (9&nbsp;490)
*Ziebice (9&nbsp;234)
*Środa Śląska (8&nbsp;800)
*Oborniki Śląskie (8&nbsp;426)
*Chocianów (8&nbsp;215)
*Gryfów Śląski (7&nbsp;128)
*Szklarska Poręba (7&nbsp;094)
*Głuszyca (6&nbsp;999)
*Żarów (6&nbsp;902)
*Polanica-Zdrój (6&nbsp;900)
*Twardogóra (6&nbsp;866)
*Sobótka (6&nbsp;780)
*Piława Górna (6&nbsp;779)
*Żmigród (6&nbsp;573)
*Przemków (6&nbsp;551)
*Lubawka (6&nbsp;529)
*Piechowice (6&nbsp;494)
*Stronie Śląskie (6&nbsp;246)
*Lądek-Zdrój (6&nbsp;181)
*Ścinawa (5&nbsp;934)
*Pieńsk (5&nbsp;799)
*Szczawno-Zdrój (5&nbsp;506)
*Kąty Wrocławskie (5&nbsp;418)
*Bolków (5&nbsp;380)
*Jaworzyna Śląska (5&nbsp;240)
*Szczytna (5&nbsp;234)
*Jedlina-Zdrój (5&nbsp;116)
*Duszniki-Zdrój (5&nbsp;113)
*Bierutów (5&nbsp;066)
*Karpacz (5&nbsp;063)
*Olszyna (4&nbsp;786)
*Leśna (4&nbsp;752)
*Świeradów-Zdrój (4&nbsp;554)
*Mieroszów (4&nbsp;515)
*Zawidów (4&nbsp;412)
*Mirsk (4&nbsp;136)
*Nowogrodziec (4&nbsp;055)
*Wojcieszów (3&nbsp;940)
*Siechnice (3&nbsp;851)
*Prochowice (3&nbsp;702)
*Niemcza (3&nbsp;121)
*Węgliniec (3&nbsp;072)
*Złoty Stok (2&nbsp;930)
*Bardo (2&nbsp;860)
*Wąsosz (2&nbsp;828)
*Międzylesie (2&nbsp;776)
*Radków (2&nbsp;460)
*Świerzawa (2&nbsp;439)
*Międzybórz (2&nbsp;356)
*Wiązów (2&nbsp;230)
*Prusice (2&nbsp;203)
*Wleń (1&nbsp;884)
*Lubomierz (1&nbsp;818)

## Lähteet

## Aiheesta muualla

*Województwo Dolnośląskie Viralliset kotisivut
*Ala-Sleesian voivodikunnan hallinnolliset sivut
Anders Andersson

**Anders Johan Andersson** (1899–1987) oli ruotsalainen lentokonesuunnittelija, jonka kuuluisimmat lentokoneet ovat  Bücker Jungmann, Jungmeister, Student ja Bestmann sekä Saab Safir koulukoneet.

Hän tuli ylioppilaaksi vuonna 1919 ja alkoi uransa ilmailun parissa varusmiehenä Flygkompaniet Malmenissa Linköpingissä. Hän opiskeli Chalmersin yliopistossa Göteborgissa ja sen jälkeen saksalaisessa insinöörikoulussa Strelitzissa, josta sai diplomin lentotekniikasta.

Hän palkkautui joulukuussa 1927 lujuuslaskijaksi Bayerische Flugzeugwerken tehtalle (BFW)  Augsburgiin. Tehtaan pääsuunnittelija oli Willy Messerschmitt. Andersson nousi lujuuslaskijoiden päälliköksi. Vuonna 1930 hän palasi Svenska Aero AB (Lidingössä) ainoaksi lujuuslaskijaksi ja pääsuunnittelijaksi. Hän suunnitteli J 6  Jaktfalken hävittäjän. Svenska Aeron johtaja oli Clemens Bücker. Tehdas meni nurin vuonna 1933 – sen toiminnot siirtyivät ASJAlle, joka toimi Linköpingissä. 

Andersson palasi keväällä 1933 Saksaan palanneen Bückerin tehtaalle. Andersson sai organisoida sen suunnittelutoimiston. Kuusi vuotta hän toimi Bücker Flugzeugbaun pääsuunnittelija – aikana, jona yhtiö toteutti Bücker Jungmann, Jungmeister, Student ja Bestmann koulukoneet. Kaksi muuta tyyppiä ei päässyt sarjatuotantoon. Ruotsin ilmavoimat hankki Bestmann-koneen koulukoneeksi nimellä Sk 25.

Hän palasi 1. syyskuuta 1939 Ruotsiin. 15. syyskuuta 1939 Andersson toimi jo Saabilla Linköpingissä. Saabin ainoa tuote B 17 -pommikone ei ollut vielä lentänyt ja yhtiö odotti valtion tilausta  B 18 -koneen suunnittelusta. Andersson totesi Saabin olleet tuolloin hallitsemattomassa kaaoksessa. Yhdysvalloista ostetut insinöörit olivat suunnittelun johdossa – tähän oli hyvä perustelu: haluttiin oppi tekemään metallirakenteisia lentokoneita nopeasti. Yhdysvallat kutsui insinöörinsä takaisin juuri tuohon aikaan. 

Anderssonin päätyö oli Saab 91 Safir (Sk 50), joka selkeästi pohjautui hänen työhönsä Saksassa.

Andersson sai ruotsalaisen ilmailuinsinööripalkinnon, Thulinmedaljen, vuonna 1948.

## Lähteet
* Bevingat, nr. 2, 2010 (pdf)
Hero Factory

**Hero Factory** on yhdysvaltalainen tietokoneanimaatiosarja, joka perustuu Legon samannimiseen lelusarjaan.

## Juoni

Sarjan 4-osaisessa *Alokkaiden nousu* -sarjassa kokeneet Alpha-ryhmän Herot Preston Stormer, Dunkan Bulk ja Jimi Stringer sekä alokkaat William Furno, Mark Surge ja Natalie Breez käyvät taistelua läpi avaruuden entisenä Hero-alokkaana, Von Nessinä tunnetun, Von Nebulan joukkoja vastaan.

Jaksossa *Tulikoitos* Hero Factory esittelee kaksi ensimmäistä 2.0-mallista Heroa: Julius Nexin ja Nathan Evon. Yhtäkkiä, kun polttoaineista riippuvaiseksi tulleet Tuliroistot hyökkäävät Fire Lordin johdolla Tankkiasema 22:een ja Hero Factory kokee pahan tappion. Mutta sitten Stormer, Furno, Breez ja Surge päivitetään myös 2.0-Heroiksi ja lähtevät jatkamaan taistelua.

Tarinassa *Villi planeetta* Hero-alokas nimeltä Rocka joutuu Hero Factoryyn aiemmin kuuluneen tiedemiehen, tohtori Witchin (alun perin Aldous Witch), ansaan. Tohtori Witch aikoo louhia Quaza-malmia tullakseen kuolemattomaksi, mutta uhkaa samalla tuhota planeetta Quatrosin ja kostaa Makurolle ja Heroille sen että hänet karkotettiin. Stormer, Bulk, Stringer, Furno, Nex ja Rocka saavat uuden Quatrosin oloihin sopivan 3.0-päivityksen ja tulevat apuun.

Tarinassa *Pako* jokainen vangittu rikollinen onnistuu pakenemaan Hero Factoryn huippuvartioidusta vankilasta Von Nebulan luoman mustan aukon kautta. Jokainen Hero lähetetään uusine päivityksineen henkilökohtaisille tehtäville roistojen nappaamiseksi apunaan uudenlaiset Hero-käsiraudat. Mutta Hero Factory joutuu näiden poissaollessa Anti-Quazaa käyttävän Black Phantomin valloittamaksi.

Jaksossa *Loisaivot* tuntematon vihollinen, jolle Black Phantom oli ehtinyt lähettää Hero Factoryn suunnitelmat, alkaa teollisesti tuottamaan Aivoja, jotka etsivät eri puolilta planeettaa viattomia eläinlajeja mutatoiden heidät hirviöiksi, jotka hyökkäävät Makuhero Cityyn. Stormer, Bulk, Furno, Surge, Breez, Evo ja Rocka puolustavat kaupunkia uusilla ritarimaisilla sekä Aivoilta suojaavilla päivityksillä.

Jaksossa *Invasion from Below* Antropolis Cityssä maan alla eläneet olennot alkavat kaapata kaupungin asukkaita ruokkiakseen kuningatartaan. Alpha-ryhmän Herot lähtevät valtavilla taistelukoneillaan pysäyttämään niitä.

## Jaksoluettelo
**2010 − Alokkaiden nousu (''Rise of the Rookies'')**
#Furnon koe (*Trials of Furno*)
#Ydinkriisi (*Core Crisis*)
#Sisäinen vihollinen (*The Enemy Within*)
#Von Nebula (*Von Nebula*)
**2011**
#Tulikoitos (*Ordeal of Fire*)
#Villi planeetta, osa 1 (*Savage Planet, Part One*)
#Villi planeetta, osa 2 (*Savage Planet, Part Two*)
**2012**
#Pako, osa 1 (*Breakout, Part One*)
#Pako, osa 2 (*Breakout, Part Two*)
**2013**
#Loisaivot (*Brain Attack*)
**2014**
#''Invasion from Below
## Äänirooleissa
### Alkuperäiset
#### Jaksot 1–10

#### Invasion from Below

### Suomenkieliset äänet

## Aiheesta muualla
* TV Range
Nouabal-Ndokin kansallispuisto

**Nouabal-Ndokin kansallispuisto** on luonnonsuojelualue Kongon tasavallassa. Se perustettiin vuonna 1993 ja kattaa yli  4&nbsp;000 km2. Puisto on tärkeä metsänorsujen, vuorigorillojen, simpanssien, bongojen ja monien muiden uhanalaisten nisäkkäiden suojelussa.

## Lähteet
Pan Amin lento 759

**Pan Amin lento 759** oli reittilento Miamista New Orleansin kautta Las Vegasiin. Koneen nousi ilmaan 9. heinäkuuta 1982 kello 16:07 New Orleansista, jolloin kentän lähellä oli ukkosmyrskyjä. Noin 700 metriä kiitotien jälkeen kone osui puihin 15 metrin korkeudella, jatkoi laskua 681 metrin matkan ja putosi asuinalueelle. Yhteensä 153 ihmistä kuoli, joista 145 oli matkustajia ja miehistöä.

National Transportation Safety Board totesi raportissaan onnettomuuden syyksi tuulishearin, johon lentäjä ei pystynyt ajoissa reagoimaan.

## Lähteet
World Tag Team Championship (WWE)

**WWE Raw Tag Team Championship** (Entinen WWE Tag Team Championchip) on yhdysvaltalaisessa World Wrestling Entertainment -nimisessä painiorganisaatiossa Smackdown nimisen brändin miesten joukkuemestaruus. Se on toinen miesten joukkuemestaruusvöistä ja vastaavanlainen löytyy Smackdown brändissä Se otettiin käyttöön 3. elokuuta vuonna 2002. Smackdown vyöt on väriltään siniset ja Rawin ovat punaiset. Vuonna 2016 uudet vyöt korvasivat aikaisemman WWE Tag Team Championshipin ja se uudelleennimettiin Raw Tag Team Championship mestaruudeksi samalla säilyttäen aikaisemmat tilastot.  Ensimmäisenä miesten WWE Tag Team  joukkuemestaruuden voittivat Kurt Angle ja Chris Benoit.

## Historia

20. lokakuuta, 2002, No Mercyssä julistettiin ensimmäisiksi mestareiksi Kurt Angle ja Chris Benoit, jotka voittivat 8 miehen turnauksen finaalissa Edgen ja Rey Mysterion.

17. lokakuuta, 2007, ECW ja SmackDown! ilmoittivat, että painijat molemmista brändeistä voisi esiintyä molemmassa show’ssa. Tämän vuoksi myös titteleitä puolustettiin molemmissa brändeissä. Ensimmäiset mestarit ECW'stä olivat John Morrison ja The Miz, jotka pitelivät mestaruuksia kahdeksan kuukautta. 5. huhtikuuta, 2009 WrestleMania XXV:ssä WWE Tag Team mestarit Carlito ja Primo voittivat World Tag Team mestarit John Morrisonin ja The Mizin, yhdistääkseen tittelit ja mestaruuden nimeksi tuli Unified WWE Tag Team Championship.

16. elokuuta, Bret Hart esitteli uudet WWE Tag Team mestaruusvyöt silloisille mestareille Hart Dynastylle. WWE ilmoitti, että World Tag Team Championshipia ei tultaisi enää käyttämään.

## Tilastoja

## Katso myös
* Luettelo WWE Tag Team -mestareista

## Lähteet
* WWE.com

## Aiheesta muualla
Lakjärvenrahka

**Lakjärvenrahka** on Kurjenrahkan kansallispuistossa, Varsinais-Suomessa sijaitseva suoalue. Se sijaitsee pääosin Mynämäen kunnassa, tosin suon eteläosa ulottuu Nousiaisten kunnan alueelle. Lakjärvenrahka muodostaa lisäksi yhtenäisen suoalueen sen eteläpuolella sijaitsevan Nousiaisten Lammenrahkan kanssa.

## Yleiskuva ja suotyypit

Lakjärvenrahka ja sitä ympäröivät Laidassuo ja Nousiaisten Lammenrahka luokitellaan keidassoiksi, vaikka suotyypille ominaiset rakenteet eivät monin paikoin olekaan näillä soilla selvästi nähtävissä. Esimerkiksi soiden reunaluisut tai laiteet puuttuvat usein kokonaan tai ovat hyvin kapeat. Tämä johtuu pääasiassa siitä, että suot ovat syntyneet kallioisten metsäsaarekkeiden pitkänomaisiin, sokkeloisiin väleihin. Kivennäismaasaarekkeista suurin osa on jäätikkösyntyisiä moreenikumpuja. Osa metsäsaarekkeista on myös säilynyt luonnontilassa. 

Lakjärvenrahkan pinta-ala on 420 hehtaaria, ja sen pinta on 75 metriä meren pinnan yläpuolella. Suon pinta on luoteeseen kallistunut, joten sen vedet valuvat Mynäjokeen. Lakjärvenrahkan luonnontilaisen, kansallispuistoon kuuluvan osan vallitsevat suotyypit ovat keidas- ja isovarpuräme sekä rahka- ja kalvakkaneva. Puiston ulkopuoliset alueet suosta on ojitettu. Keskimäärin suolla on turvetta 2,7 metrin paksuudelta ja sen pohjamaalajina on pääasiassa hiekka. Geologian tutkimuskeskuksen kartoituksissa Lakjärvenrahka todettiin soveltumattomaksi sekä teolliseen kasvu- että polttoturvetuotantoon.

## Luonto ja nähtävyydet

Lakjärvenrahkan reunoilla sijaitsee yksi puiston merkittävimmistä luontokohteista. Pukkipalon aarniometsä suon itälaidalla on yksi Varsinais-Suomen edustavimmista. Suon koilliskulmassa sijaitsee puolestaan koko suolle nimensä antanut Lakjärven pieni suorantainen järvi, jonka koko on vain noin kolme hehtaaria. Suon länsireunalla on lisäksi yksi allikkoinen tasanne. Tasanteen ympärillä olevat kuivemmat kermit ja kosteammat kuljut ovat myös suuntautuneet melko selvästi. Suoalueelle avautuu komea näköala etelästä Takaniitunvuoren huipulta. Vuoren läheisyydessä on myös tulentekopaikka.

Kaikki edellä mainitut nähtävyydet sijaitsevat Kuhankuonon retkeilyreitistön Pukkipalon reitti -rengasreitin varrella, joka kiertää myös Lakjärvenrahkan itäosissa. Linnuston pesimärauhan takaamiseksi polkujen ulkopuolella Lakjärvenrahkan rajoitusalueella liikkuminen on kiellettyä huhtikuun puolivälistä heinäkuun puoliväliin.

## Lähteet
* 

### Viitteet

## Aiheesta muualla
Glen Sherley

**Glen Milborn Sherley** (9. maaliskuuta 1936 – 11. toukokuuta 1978) oli yhdysvaltalainen rikollinen ja kantrilaulaja-lauluntekijä.

Sherley oli Folsomin osavaltionvankilassa istumassa vankeusrangaistustaan, kun hän sanoitti kappaleen "Greystone Chapel". Johnny Cash esitti kappaleen esiintyessään vankilassa ja myös äänitti sen. Cash myös myötävaikutti Sherleyn vapauttamiseen vankilasta.

Vapautumisensa jälkeen Sherley osallistui Johnny Cashin kiertueelle. Sherley kuitenkin palasi rikollisuuteen ja lopulta tappoi itsensä.

## Lähteet
Luettelo Ohion kuvernööreistä

Tämä on **luettelo Ohion kuvernööreistä**.

Ohion kuvernööri on Ohion hallinnon päämies ja Ohion asevoimien ylipäällikkö. Kuvernöörillä on velvollisuus valvoa osavaltion lakeja ja valta vahvistaa uudet lait. Lisäksi kuvernöörillä on veto-oikeus Ohion uusiin lakiesityksiin. Kuvernööri valitaan neljän vuoden välein kansanäänestyksellä.

Kuvernööreistä Yhdysvaltain presidentteinä ovat toimineet Rutherford B. Hayes ja William McKinley.

## Luettelo
Ohion kuvernööreistä 23 on ollut demokraatteja, 31 republikaaneja, 8 demokraattis-republikaaneja, 5 whigejä, 2 federalisteja ja 1 kansallisrepublikaani.

Lähde:

## Lähteet
Ville Hara

**Ville Severi Hara** (s. 25. huhtikuuta 1974 Helsinki) on suomalainen arkkitehti. Hän opiskeli arkkitehtuuria Helsingin Teknillisessä korkeakoulussa ja Ranskassa École d’Architecture Paris-Bellevillessa. Hän valmistui arkkitehdiksi 2002. Hara on työskennellyt Ranskassa, Kroatiassa ja Saksassa (Sauerbruch Hutton Architects).

Hän perusti heti valmistuttuaan 2004 oman toimiston Anu Puustisen kanssa. 

Hän oli ehdokkaana Mies van der Rohe -palkinnon saajaksi 2003.

## Töitä

* Korkeasaaren näkötorni, Helsinki 
* Vantaan Pyhän Laurin kappeli
*Löyly Sauna, Helsinki

* Taivallahden kylpylähotelli, Helsinki

* Kyrö Distillery Companyn tynnyrivarasto, Isokyrö

## Lähteet

## Aiheesta muualla
* Ville Haran suunnittelema Korkeasaaren näköalatorni, Helsinki
* Avanto Architects
Vihollisen keskellä

**Vihollisen keskellä** () on John Mooren ohjaama yhdysvaltalainen trillerielokuva vuodelta 2001. Elokuvan jatko-osat ovat *[[Vihollisen keskellä 2: Pahuuden akseli]]* vuodelta 2006 ja *[[Vihollisen keskellä: Kolumbia]]* vuodelta 2009.

## Juoni
Yhdysvaltalainen hävittäjä ammutaan alas Bosnian sodan aikana. Serbit teloittavat lentäjän, mutta navigoija onnistuu pakenemaan ja pelkää joutuvansa vangiksi. Kun aika on valumassa vähiin, hänen päällikkönsä aloittaa dramaattisen pelastusoperaation, joka sotii Nato-direktiivejä vastaan. 

## Näyttelijät

## Soundtrack
# Feeder: "Buck Rogers"
# Ryan Adams: "The Rescue Blues"
# Fluke: "Atom Bomb"
# Ray Charles: "What'd I Say"
# Dion: "The Wanderer"
# Orion: "That's all right"
# Moby: "My Weakness"

## Kuvauspaikat
* Bratislava, Slovakia
* USS Carl Vinson, Yhdysvallat
* USS Constellation, Yhdysvallat

## Aiheesta muualla
* 
*
Lammenrahka (Nousiainen)

**Lammenrahka** on Varsinais-Suomessa sijaitseva suoalue, jonka pohjoisosat kuuluvat Kurjenrahkan kansallispuistoon. Suo sijaitsee suurimmalta osaltaan Nousiaisten kunnan alueella. Osa suosta ja muun muassa Lammenrahkan keskellä sijaitseva Asonlammi-niminen järvi kuuluvat kuitenkin Maskun kuntaan, jonka eksklaaveista yksi ulottuu suolle. Lammenrahka muodostaa lisäksi yhtenäisen suoalueen sen pohjoispuolella sijaitsevan Lakjärvenrahkan kanssa. Kansallispuiston ulkopuolelle jääviltä osiltaan suo on kokonaan ojitettu.

Sekä Lammenrahka että Lakjärvenrahka luokitellaan keidassoiksi, vaikka suotyypille ominaiset rakenteet eivät monin paikoin olekaan näillä soilla selvästi nähtävissä. Tämä johtuu pääasiassa siitä, että suot ovat syntyneet kallioisten metsäsaarekkeiden pitkänomaisiin, sokkeloisiin väleihin. Kivennäismaasaarekkeista suurin osa on jäätikkösyntyisiä moreenikumpuja.

Lammenrahkan koillisreunalla sijaitsee Takaniitunvuoren korkea mäki, jolta avautuu näköala pohjoiseen Lakjärvenrahkalle. Vuoren läheisyydessä on myös tulentekopaikka. Lammenrahkan Kurjenrahkan kansallispuistoon ulottuva pohjoisosa kuuluu Lakjärvenrahkan rajoitusalueeseen, jolla liikkuminen on linnuston pesimärauhan takaamiseksi kiellettyä huhtikuun puolivälistä heinäkuun puoliväliin.

## Lähteet
Onkel Kånkel

**Onkel Kånkel and his kånkelbär** oli ruotsalainen rock-yhtye jonka provokatiivisissa sanoituksissa tehtiin pilaa etenkin homoseksuaaleista, natseista ja vammaisista. Yhtyeen jäsenet esiintyivät naamioituneina ja he käyttivät salanimiä Onkel Kånkel, CP-Sven, Epilepsi-Kurt, Stomi-Bertil ja Arne Tammer. Yhtyeen laulaja ja keulahahmo Håkan Florå kuoli vuonna 2009 sydänkohtaukseen 47 vuoden iässä.

Vaikka yhtye sai kotimaassaan runsaasti huomiota se ei saavuttanut juurikaan kaupallista menestystä. Myöhemmin Internet on levittänyt yhtyeen teoksia uusille sukupolville. Yhtyeen albumi *Kalle Anka Suger Pung* pääsi hetkeksi radiosoittoon, mutta vedettiin sieltä hyvin pian sopimattomien sanoitusten vuoksi.

Useimmat yhtyeen esittämistä kappaleista oli väännöksiä muiden tekemistä tunnetuista kappaleista, kuten esimerkiksi Gyllene Tiderin *Sommartideristä* tehty *Homotider*. Aftonbladetin haastattelussa on mainittu yhtyeen olleen viikon ajan Ruotsin TOP50 listalla sijalla 46 vuonna 1994.

## Diskografia
**Onkel Kånkels Gyllene Tider* (1983, ainoastaan 500 kappaleen painos, julkaistu CD:llä bonusraitojen kera vuonna 1993)
**Kalle Anka Suger Pung* (1990, ainoastaan 1000 kappaleen painos)
**Onkel Kånkels Underbara Värld* (1993)
**Gammeldags Jul* (1994)
**Onkel Kånkels fantastiska äfventyr* (1999)
**Blitzkrieg Blepp*  (2003)
**Sälla Toner Vol. 1 (2001) Gamla Demos*
**Sälla Toner Vol. 2 (2001) Gamla Demos*
**Sälla Toner Vol. 3 (2001) Gamla Demos*

## Lähteet
Ketogeneesi

**Ketogeneesi** on maksan ja munuaisten soluissa tapahtuva prosessi, jossa asetyylikoentsyymi-A:n asetyyliryhmistä muodostetaan asetoasetaattia. Asetoasetaatti hapetetaan entsymaattisesti edelleen betahydroksibutyraatiksi, mutta se voi myös hajota spontaanisti asetoniksi ja hiilidioksidiksi. Näitä ketogeneesin lopputuotteita kutsutaan ketoaineiksi.

Ketoaineita muodostuu tavallisesti glukoneogeneesin yhteydessä. Rasvahappojen β-hapettamisessa syntyvää asetyylikoentsyymi-A:ta ei voida glukoneogeneesin käynnissä ollessa hapettaa normaalisti mitokondrioissa, vaan ylimääräisestä asetyylikoentsyymi-A:sta muodostetaan 3-hydroksi-3-metyyligultaryyli-koentsyymi-A-syntaasin katalysoimana 3-hydroksi-3-metyyliglutaryyli-koentsyymi-A:ta (HMG-KoA) ja edelleen mitokondriossa 3-hydroksi-3-metyyligultaryyli-koentsyymi-A-lyaasin (HMG-KoA-lyaasi, HL) katalysoimassa reaktiossa ketoaineita.

HMG-KoA on myös mevalonihapon esiaste, siitä muodostetaan kolesterolia ja muita lipidejä.

HMG-KoA:ta  muodostuu myös leusiinin kataboliatuotteena.

## Patologia
HMG-KoA-lyaasin puute johtaa vaikeaan aivojen kehityshäiriöön. Oireena on 3-metyyliglutakoni- ja 3-metyyliglutaarihappovirtsaisuus.

## Lähteet